Diari Oficial de la Generalitat Valenciana


Sumari del DOGV 8088, del 20-07-2017 (2017/5914)

RESOLUCIÓ de 27 de juny de 2017, de la Conselleria d'Hisenda i Model econòmic per la qual s'autoritza generar crèdits en la Conselleria d'Educació, Investigació, Cultura i Esport, per ingressos finalistes del Ministeri d'Educació, Cultura i Esport, per import total d'1.062.122,25 euros. Expedient número 09.003/17-013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5914


Data del document
:   27-06-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de juny de 2017, de la Conselleria d'Hisenda i Model econòmic per la qual s'autoritza generar crèdits en la Conselleria d'Educació, Investigació, Cultura i Esport, per ingressos finalistes del Ministeri d'Educació, Cultura i Esport, per import total d'1.062.122,25 euros. Expedient número 09.003/17-013. [2017/5914]  
En la Conferència Sectorial d'Educació de 13 de maig de 2016 es van aprovar els criteris de distribució territorial a les comunitats autònomes, així com la distribució resultant del crèdit destinat l'any 2016 als programes de cooperació territorial per al desenvolupament de diverses accions en matèria educativa, junt amb l'import assignat a la Comunitat Valenciana per a cada una d'elles, i l'assignació total ascendeix a 6.562.356,99 euros. Aquests criteris i distribució es van formalitzar posteriorment, per Acord del Consell de Ministres de 9 de desembre de 2016.  
Es tracta d'ingressos finalistes no inclosos en el pressupost inicial, part dels quals ja s'han generat per resolució d'aquesta Conselleria d'Hisenda i Model Econòmic de data 29 de maig de 2017. Complementàriament per part de la Conselleria d'Educació, Investigació, Cultura i Esport es proposa generar crèdits en el capítol 2 dels programes 421.50 Avaluació, Innovació i Qualitat Educativa i 422.40 Formació Professional i Ensenyaments de Règim Especial pels imports corresponents a  
  
  
Programa de cooperació territorial Import  
Convivència escolar 148.413,00  
Salut educativa 148.413,00  
Accions de qualitat en la Formació Professional 639.284,22  
Formació professional dual 126.012,03  
Total assignació 1.062.122,25  
  
  
En el cas de les accions de qualitat en la formació professional, l'assignació inicial va ascendir a 1.257.954,08 euros, no obstant això, en aplicació de les instruccions de l'Acord del Consell de Ministres de 22 de febrer de 2013 per a l'aplicació de l'article 86 de la Llei general pressupostària, l'import es va reduir a 639.284,22 euros.  
A aquest efecte i en virtut del que disposa l'article 50 b) de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 14/2016, de pressupostos de la Generalitat per a l'exercici 2017, la Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.01 Transferències corrents finalistes de l'Administració de l'Estat. Àrea d'Educació i Investigació, per import d'1.062.122,25 euros.  
  
  
Segon  
S'autoritza generar crèdit en les aplicacions pressupostàries i pels imports següents:  
  
Aplicació Import  
45.39.21.443.37.6 296.826,00  
27.49.10.186.34.1 765.296,25  
Total 1.062.122,25  
  
  
Tercer  
Com a conseqüència dels imports generats, es modifica en la FP3 dels programes i 421.50 Avaluació, Innovació i Qualitat Educativa i 422.40 Formació Professional i Ensenyaments de Règim Especial les dades relatives a l'aplicació d'ingrés 401.01, que queden establides en els termes següents:  
  
  
Programa 421.50 Avaluació. Innovació i Qualitat Educativa  
  
Codi Ing. Origen / Destinació del finançament Cap Proj Import  
401.01 Transferències corrents finalistes de l'Estat. Àrea d'Educació i Investigació. 1.386.174,00  
 Participació i associació de mares i pares de l'alumnat 4 S0022 18.070,00  
 Necessitats específiques de suport educatiu 2 NA 1.071.278;00  
 Pla estratègic salut escolar i estil de vida saludable 2 NA 842.287.00  
 Convivència escolar 2 NA 148.413,00  
  
  
  
Programa 422.40 Formació Professional i Ensenyaments de Règim Especial  
  
Codi Ing. Origen / Destinació del finançament Cap Proj Import  
401.01 Transferències corrents finalistes de l'Estat. Àrea d'Educació i Investigació. 1.383.966,11  
 Formació Professional dual 2 NA 126.012,03  
 Desenvolupament d'accions de qualitat i formació professional. 2 NA  
 1.257.954,08  
  
  
  
València, 27 de juny de 2017.- El conseller d'Hisenda i Model Econòmic: Vicent Soler i Marco.